প্রতিরক্ষায় সাফল্য, ব্যালিস্টিক ক্ষেপণাস্ত্র কে-৪-এর সফল উৎক্ষেপণ করল ভারত

নয়াদিল্লি: প্রতিরক্ষা (Defense) ক্ষেত্রে আরও একবার নিজেকে প্রমাণ করল ভারত (India)। সফলভাবে ৩,৫০০ কিমি দূরে আঘাত হানতে সক্ষম এই ব্যালিস্টিক ক্ষেপণাস্ত্র কে-৪ ( K-4 ballistic missile)। এই ক্ষেপনাস্ত্রের পরীক্ষামূলক উৎক্ষেপণ সম্পন্ন করল ভারতীয় নৌবাহিনী।

এটি নতুন পরমাণু সাবমেরিন আইএনএস অরিঘাট থেকে উৎক্ষেপণ করা হয়। এই সফল পরীক্ষা ভারতের দ্বিতীয় পর্যায়ের প্রতিরোধ ক্ষমতা নিশ্চিত করল। নৌসেনার ডুবোজাহাজ আইএনএস আরিঘাট থেকে পরমাণু অস্ত্র বহনক্ষম ক্ষেপনাস্ত্রের উৎক্ষেপন করল। বিশাখাপত্তনমে এই ক্ষেপণাস্ত্রের পরীক্ষা করেছে নৌসেনা।

আরও পড়ুন: এবার চিটফান্ড কমিটির চেয়ারম্যান পদে অবসরপ্রাপ্ত বিচারপতি সুব্রত তালুকদার

ভারত ছাড়াও আমেরিকা, রাশিয়া এবং চীনের কাছে পরমাণু ক্ষেপণাস্ত্র বহনক্ষম ডুবোজাহাজ রয়েছে। পরমাণু অস্ত্র বহনকারী সেই ক্ষেপণাস্ত্রের পাল্লা ৫০০০ কিলোমিটার। গত আগস্টে ভারতীয় নৌসেনায় অন্তর্ভুক্তি হয় পরমাণু অস্ত্র বহনক্ষম ডুবোজাহাজ আইএনএস আরিঘাট।

কে-৪ ক্ষেপণাস্ত্র জলের নীচ থেকে উৎক্ষেপণযোগ্য। এটি ভারতের প্রতিরক্ষা কৌশলে একটি অত্যন্ত গুরুত্বপূর্ণ সম্পদ। এই ক্ষেপণাস্ত্র ৩,৫০০ কিমি দূরের লক্ষ্যবস্তুতে আঘাত হানতে সক্ষম।